Roʻzimboy Ahmedov

Roʻzimboy Ahmedov (Eng: Ruzimboy Akhmedov; 1987-yil 3-may) – oʻzbek sobiq futbolchisi, hujumchi. „Gʻijduvon“ klubi murabbiyi.

Futbolchilik faoliyati 
Roʻzimboy Xorazm futbol maktabi tarbiyalanuvchisi. Katta futboldagi faoliyatini 2006-yil „Xorazm“ klubi tarkibida boshlagan. Bir necha mavsum davomida jamoaning asosiy futbolchisiga aylandi va 2009-yil yozgi transfer oynasida „Paxtakor“ klubi bilan 2.5 yillik shartnoma imzoladi. Mavsum yakunida jamoa bilan Oʻzbekiston Kubogi sohibi boʻldi. 2010-yilgi mavsum boshida „Xorazm“ klubiga ijara asosida oʻtdi va yozgi trasfer oynasida yana Toshkentliklar safiga qaytdi.

2011-yilgi mavsum oldidan Namanganning „Navbahor“ jamoasiga ijaraga berildi. „Navbahor“ takibida yaxshi xarakat qilgan Ahmedov, 2012-yilgi mavsum oldidan „Paxtakor“ bilan oʻzaro shartnomasi yakunlanib, „Dinamo Samarqand“ klubi tarkibiga oʻtdi. Samarqandliklar safida samarali mavsum oʻtkazdi, 23 oʻyinda 11 ta gol. 2013-yiulgi mavsumda yana „Navbahor“ klubi Roʻzimboyga yaxshi taklif bilan chiqdi va 2013-yilgi mavsumni Namanganliklar safida oʻtkazdi.

2014-yilgi masumdan, 2 mavsum davomida Fargʻonaning „Neftchi“ klubi tarkibida oʻynagan. 2016-yilgi mavsum oldi transfer oynasida Olmaliqning „AGMK“ klubi bilan shartnoma imzoladi. Shu yilgi mavsumning yozgi transfer oynasida Olmaliqlar safida oʻz oʻrnini topa olmagan Ahmedov, „Andijon“ klubi tarkibiga oʻtdi. Mavum yakunida Namanganning „Navbahor“ jamoasi 3-bor shartnoma imzoladi va keyingi 2 mavsumni lochinlar safida oʻtkazdi. „Navbahor“ klubi bilan 2018-yilgi mavsumda Oʻzbekiston Superligasida 3-oʻrinni egalladi va bronza medallarini qoʻlga kiritdi.

2019-yilgi mavsumda yana „Andijon“ jamoasiga qaytdi. Bir mavsum davomida Burgutlar safida harakat qilgan Roʻzimboy, 2020-yilgi mavsum oldidan faoliyatini yakunlashga qaror qilgan.

2021-yilgi mavsumda oʻzining sobiq jamoasi „Xorazm“ klubi taklifiga koʻra yana futbolchilik faoliyatini tikladi. Xorazmliklar bir necha yillardan buyon Oʻzbekiston Pro ligasida xarakat qilmoqda edi. Mavsumning 1-davrasini yaxshi darajada oʻtkazdi va shu sababli 2-davra oldidan musobaqa peshqadamlaridan biri „Dinamo Samarqand“ bilan shartnoma imzoladi va mavsum yakunida Oʻzbekiston Superligasi yoʻllanmasini Samarqandliklar safida 2-oʻrin bilan qoʻlga kiritdi. Ahmdedovning oʻzi „Neftchi“ futbolchi Marko Obradovich bilan birgalikda Oʻzbekiston Pro ligasida 14 ta gol bilan toʻpurarga aylandi.

2022-yil mavsum oldidan „Dinamo“ klubi bilan shartnomasi tugagani sababli, Buxoroning „Buxoro“ klubi taklifi bilan koʻxna shaxar jamoasi bilan shartnoma imzoladi. Shartnoma imzolanishining asosiy omillaridan biri, 2021-yilgi mavsumda „Dinamo Samarqand“ klubida birga ishlagan ustozi Hakim Fuzaylov ham „Buxoro“ klubi ustoziga aylangani edi. 2022-yilgi mavsumda „Buxoro“ klubi yuqori mavsum oʻtkazdi. Ketma ket ikkinchi mavsum, ikkinchi oʻrin bilan, ikki xil jamoa bilan Oʻzbekiston Superligasi yoʻllanmasini qoʻlga kiritdi va bu safar „Buxoro“ jamoasi bilan edi. Mavsumda oʻzining ikkinchi yoshligini oʻtkazgan hujumchi, ketma-ket ikkinchi bor Oʻzbekiston Pro ligasida 23 tagol bilan toʻpurarga aylandi. 2023-yilgi mavsum soʻnggida futbolchilik faoliyatini yakunlaganini eʼlon qildi.

Yutuqlari

Klublar 

 Oʻzbekiston Superligasi Ikkinchi oʻrin: 2009, 2010
 Oʻzbekiston Superligasi Uchinchi oʻrin: 2018
 Oʻzbekiston Kubogi sohibi: 2009
 Oʻzbekiston Pro ligasi Chempioni: 2008
 Oʻzbekiston Pro ligasi Ikkinchi oʻrin: 2021, 2022

Individual 

 Oʻzbekiston Pro ligasi Toʻpurari: 2021, 2022
 Oʻzbekiston Pro ligasi Eng yaxshi futbolchisi: 2022

Manbalar

Havolalar 

 transfermarkt.world saytida
 soccerway.com saytida
 globalsportsarchive.com saytida
 https://sport-chance.ru/ saytida

1987-yilda tugʻilganlar
3-mayda tugʻilganlar
Xorazmda tugʻilganlar
Yashayotgan insonlar
Futboldagi erkak hujumchilar
Oʻzbekistonlik erkak futbolchilari
Andijon klubi futbolchilari
Buxoro klubi futbolchilari
Dinamo Samarqand futbolchilari
Navbahor futbolchilari
Neftchi (Fargʻona) futbolchilari
Paxtakor jamoasi futbolchilari
Xorazm futbolchilari
AGMK futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari